Argeja
Argeja () bilo je ime nekoliko žena u grčkoj mitologiji.

Argeja, supruga Inahova i majka Ijina.
Argeja, supruga Polibova i majka Arga, koga je rodila Arestoru i koji će Argonautima sagraditi brod Argo.
Argeja, kći Adrasta i Amfiteje i supruga Edipovog sina Polinika, kome je rodila tri sina ― Tersandra, Adrasta i Timeju. Prema tebanskom mitu, Edipovi sinovi Polinik i Eteokle trebalo je da svake godine naizmenično vladaju Tebom. Eteokle je držao vlast prve godine, ali je potom odbio da je preda Poliniku, pa je ovaj zatražio pomoć od argivskog kralja Adrasta. Ovaj je došao u pomoć Poliniku sa svojom vojskom i sa još šest drugih vojskovođa te tako pokrenuo pohod Sedmorice protiv Tebe. Sedmorica nisu uspeli zauzeti grad, a u bici su život izgubila obojica Edipovih sinova. Argeja je krenula da pronađe telo svog supruga među mnogim beživotnim telima koja su ležala pred gradom. Kad ga je pronašla, pokušala ga je oživeti svojim poljupcima i suzama, ali sve je bilo uzalud. Potom je kremirala njegovo telo i pepeo položila u urnu. Neki kažu da je Kreont i nju, kao i Antigonu, kaznio smrću, a neki kažu da su se bogovi smilovali i pretvorili je u izvor.
Argeja, kći Autesionova i supruga Aristodema, jednog od Heraklida, kome je rodila Euristena i Prokla.
Argeja je i epitet boginje Here, budući da je grad Arg bio glavno središte njenog kulta..

Reference

Literatura 

Žene u grčkoj mitologiji